Selskapet ble opprettet ved en regjeringsbestemmelse fra den tredje franske republikk den 25. mai 1878 om overtagelse av ti mindre og mislykkede jernbaneselskap i området mellom elvene Loire og Garonne. 18. november 1908 overtok selskapet også Chemins de fer de l'Ouest og i 1934 også Paris-Orléans sine baner i søndre Bretagne. På det meste opererte selskapet i hele området vest for en linje trukket fra Dieppe til Paris og deretter til Bordeaux. 1. januar 1938 ble selskapet fusjonert med de øvrige franske jernbaneselskapene ved etableringen av Société Nationale des Chemins de fer Français (SNCF).